Miguel López de Legazpi
Hi Miguel López de Legazpi (Kinatsila nga kaluwas: [miˈɣel ˈlopeθ ðe leˈɣaθpi]; c. 1502 – Agosto 20, 1572), nga kilalado gihapon nga El Adelantado ngan El Viejo (An Lagás o kundi man An Maguráng), usá nga Espanyol nga maglalayag ngan gobernador nga nagtúkod han syahan nga panimungto nga Espanyol ha Sinirangan nga Indyas han pagtabok han iya expedisyon han Kalawdan Pacifico tikang han Virreinato han Nueva Espanya ha yana nga adlaw nga Mehiko, ngan inmulpot ha Sugbo han Kapurupod-an Pilipinhon, 1565. Hiyá an syahan nga Gobernador-Heneral han Espanyol nga Sinirangan nga mga Indyas nga naglakip han Pilipinas ngan iba nga mga kapurupod-an ha Pacifico, nga amo an mga kapurupod-an han Guam ngan han Marianas Islands. Katapos hin makakuha hiya hin pagkamurayaw ha mga dirudilain nga mga tuminongnong nga mga kanasoran ngan mga ginhadi-an, ginhimo niya an Sugbo nga pamunuan han Espanyol nga Sinirangan nga mga Indyas han 1565 ngan ha urhe binmalhin ha Manila han 1571.[1] An pamunuan nga syudad han lalawigan han Albay nagdadara han iya ngaran.
Mga pinambasaran[igliwat | Igliwat an wikitext]
- ↑ 1.0 1.1 Karnow, Stanley (1989). "Miguel López de Legazpi". In Our Image: America's Empire in the Philippines. Random House. ISBN 978-0394549750. – Dida han Miguel Lopez de Legazpi vs Manuel de Legazpi: nagsayop hin paggamit hi Stanley Karnow han ngaran nga "Manuel de Legazpi" ha pagtawag kan Miguel Lopez de Legazpi dida han Cast of Principal Characters, The Spanish nga bahin han iya libro dida han pakli 446, kundi an Index ngan an kabug-osan han libro nágámit là han ngaran nga "Miguel Lopez de Legazpi"; Nagsayop liwat hi Karnow hin paggamit han tuig nga "1871" (ha pagtudlok han tuig hin pagtukod han Manila nga pamunuan) dida han Cast of Principal Characters, The Spanish nga seksyon, kundi an lain nga mga bahin ha libro nagamit han "1571", espesipikamente ha mga pakli 43–47, 49, ngan 485
grn_Latn war_Latn war_Latn war_Latn